Бели пелин
Бели пелин () вишегодишњи је жбун из рода пелина (-{Artemisia}-) који припада породици главочика (-{Asteraceae}-). Расте углавном на семиаридним подручјима уз обале Средоземног мора и на Арабијском полуострву.

Име је добио због својих беличастих и вунастих стабљика и листова. У хербалној медицини има широку употребу као спазмолитик и антисептик.

Опис врсте 
Бели пелин је полужбунаста вишегодишња биљка која расте углавном на семиаридним подручјима и на тлу сиромашном храњивим супстратима. У висину обично нарасте од 20 до 40 цм. Листови су беличасти и прекривени су ситним трахомама (длачицама) са којих се одбија сунчева светлост што биљци даје беличаст одсјај. Листови су јако ароматични, код стерилних изданака су сивкасти, а на цветајућим изданцима мањи али бројнији.

Цвета од септембра до децембра, цветови су седећи, дугуљасти и доста сужени у својој основи. Цветна ложа је огољена и на свакој се налази од 2 до 5 жућкастих хермафродитских цветова.

Етерична уља код примерака који расту у Синајској пустињи садрже значајне количине еукалиптола, те алфа и бета тујоне.

Види још 
 Пелин

Референце

Спољашње везе 

 -{Details for: Artemisia herba-alba – The Euro+Med Plantbase.}-
 -{Sahara-Nature: Artemisia herba-alba}-

Asterales
Флора Азије
Флора Европе
Флора Африке
Лековите биљке
Љековито биље у Африци